Helge Lien

**Helge Lien** (født 1975) er en norsk jazzmusiker (piano) og komponist.

Etter Stange videregående skole (1991–1994) studerte han til candidatus magisterii under Mikhail Alperin ved Norges musikkhøgskole i Oslo (94-1998), til hovedfag (candidatus musicae med gruppen Tri O'Trang, 1998-2001).

Lien har arbeidet fast med gruppene Helge Lien Trio, Tri O'Trang (med Torben Snekkestad på sax og Lars Andreas Haug på tuba), duoene "LiveLien" med vokalist Live Maria Roggen, "Memnon" med vokalist Ruth Wilhelmine Meyer, og *HERO* med saxofonist Rolf-Erik Nystrøm, i sangerinnen Silje Nergaard sitt band, 
med Jørn Simen Øverli i *Prøysenvisene som forsvant*, m.fl. Han har også arbeidet med musikere som Arild Andersen, Jon Eberson, Thomas Agergaard, Morten Halle, m.fl.

Helge Lien er fra høsten 2013 ansatt som førsteamanuensis i 50% stilling ved Norges musikkhøgskole.

## Helge Lien Trio
 
**Helge Lien Trio** (med trommeslager Knut Aalefjær og bassist Frode Berg). har eksistert siden 1999. Trioen har gitt ut syv plater, og ble i 2002 som første nordiske ensemble lansert på det japanske plateselskapet DIW. De har siden 2001 turnert jevnlig over hele Europa, og har spilt på de flere av de største norske jazzfestivalene, bl.a Maijazz, Nattjazz og Moldejazz. De har også spilt konserter i land som Japan, Sør-Korea og Canada. Trioen har mottatt ensemblestøtte fra Norsk kulturråd årlig siden 2004. Albumet *To The Little Radio* var en av dette årets bestselgende norske jazzplater. For albumet *Hello Troll* vant trioen Spellemannprisen 2008 i klassen jazz. De ble også nominert til Spellemannprisen 2002 for platen *Spiral Circle*, til Spellemannprisen 2011 for *Natsukashii* og til Spellemannprisen 2017 for *Guzuguzu*.

Per Oddvar Johansen tok høsten 2013 over som ny trommeslager i Helge Lien Trio.

## Utgivelser
### Helge Lien Trio
Med Frode Berg og Knut Aalefjær/Per Oddvar Johansen
* *What are you doing the rest of your life* (Curling Legs, 2001)
* *Spiral circle* (japanske DIW, 2002) 
* *Asymmetrics* (DIW, 2003)
* *Live* (Curling Legs, 2005)
* *To the little radio* (DIW, 2006)
* *Hello Troll* (Ozella Music, 2008)
* *Natsukashii* (Ozella Music, 2011)
* *Badgers And Other Beings* (Ozella Music, 2014)
* *Bridges* - Adam Baldych, Helge Lien Trio (ACT, 2015)
* *Guzuguzu* (Ozella Music, 21.04.2017)
* *10* (Ozella Music)

### LiveLien
med Live Maria Roggen (vok)
* "Låvesalg" (Jazzland Recordings 2011)
* You (Ozella Music, 2016)

### Memnon
med Ruth Wilhelmine Meyer (vok)
* "Memnon - Sound portraits of Ibsen characters" (Ozella Music 2012)

### HERO
* *Prøysen – musikken fra dokumentaren* (Jazzavdelingen, 2005) nominert til Edvardprisen i 2005
* *The Discovery & Exploration of Planet HERO* (Jazzaway, 2006)

### Tri O'Trang
* *Liker* (NorCD, 2000)
* *Fordivi* (Challenge Records, 2002)
* *Må* (Curling Legs, 2006)

### Soloalbum
* *Talking to a tree* (Lydlauget ANS, 2000)
* *Kattenslager* (Ozella Music, 2012)

## Utmerkelser
* Statens Kunstnerstipend 2002
* Nominert til Spellemannprisen 2002 i klassen jazz for *Spiral Sircle*
* Nominert til Edvard-prisen 2005 i klassen musikk til annen kunstart for musikken til TV-dokumentaren *Prøysen*, sammen med Rolf-Erik Nystrøm
* Hansaprisen 2007
* DnB NOR-prisen (Kongsberg Jazzfestivals store musikerpris) 2008
* Spellemannprisen 2008 i klassen jazz for *Hello Troll*
* Nominert til Spellemannprisen 2011 i klassen jazz for *Natsukashii*
* Nominert til Spellemannprisen 2017 i klassen jazz for *Guzuguzu*

## Referanser


## Eksterne lenker
* 
* Biografi fra Jazzbasen. 
* Diskografi fra Jazzbasen.